Potrebné je si ujasniť, že spôsob úpravy pokrmu v tomto prípade nechápeme ako pracovný postup – pečenie, grilovanie, varenie, dusenie... V tomto prípade ide o to, aký spôsob úpravy pokrmu konvektomat využíva. Samozrejmosťou je teplý vzduch, keď ventilátor distribuuje horúci vzduch a konvektomat tak funguje ako teplovzdušná rúra. Druhý spôsob je možnosť pokrmy pripravovať za pomoci pary. Konvektomat umožňuje realizovať takisto kombinovanú prípravu za pomoci horúceho vzduchu i pary. Tento spôsob prípravy je najväčšou doménou týchto zariadení. Jedlo je nadýchané, šťavnaté a zároveň chrumkavé na povrchu. Vďaka tomuto možno realizovať rôzne postupy prípravy od naparovania až po vysmážanie.\r